**PROPOZÍCIE**

**Regionálne kolo XXVII. ročníka súťaže v umeleckom prednese pôvodnej slovenskej prózy**

**TIMRAVINA STUDNIČKA**

**23. október 2024**

**Vihorlatské múzeum v Humennom**

**POSLANIE SÚŤAŽE**

Viesť deti a mládež k hlbšiemu poznávaniu slovenskej literatúry, podnietiť ich k hľadaniu a objavom krásy umeleckého slova a tým aj rodnej reči, poskytovať priestor na popularizáciu pôvodnej slovenskej tvorby, vytvárať podmienky pre konfrontáciu a tvorivý rast nielen recitátorov, ale aj záujemcov o túto činnosť, prostredníctvom odborných seminárov sprostredkovávať najnovšie poznatky z oblasti umeleckého prednesu, objavovať a starať sa o odborný rast recitátorských talentov. Toto podujatie je pripravované na počesť významnej slovenskej spisovateľky Boženy Slančíkovej Timravy, ktorej život a dielo sú späté s Novohradom.

**ZÁSADY SÚŤAŽE**

Súťaž je viacstupňová (triedne, školské, regionálne kolá), môže sa jej zúčastniť každý amatérsky záujemca o umelecký prednes prózy, ak spĺňa podmienky súťaže.

**Vekové kategórie a časový limit**

**I. kategória**  II. – IV. ročník základných škôl, maximálne **4 min.**

**II. kategória** V. – VI. ročník základných škôl, maximálne **4 min.**

**III. kategória** VII. – IX. ročník základných škôl, maximálne **5 min.**

**IV. kategória** stredné školy, maximálne **6 min.**

**V. kategória** dospelí, maximálne **6 min.**

* Recitátor prechádza všetkými stupňami súťaže s tým istým textom.
* **Stanovený limit je nutné bezpodmienečne dodržať.**
* Recitátor je povinný text prednášať naspamäť.
* Každý stupeň súťaže hodnotí odborná porota, ktorú menuje organizátor súťaže.

**TERMÍN NAHLÁSENIA SÚŤAŽIACICH**

Nahlásenie súťažiacich na regionálne kolo súťaže najneskôr do **17.10.2024, 15.00 hod.** Súťažný text spolu s prihláškou je potrebné doručiť na adresu:

Vihorlatské múzeum v Humennom,

Námestie slobody 1, 066 01 Humenné (odovzdať na sekretariáte)

č. t. 057/77 52 240, mobil: 0918 681 626

e-mail: maria.dzatkova@muzeumhumenne.sk

**CENY ÚČASTNÍKOM**

/*diplomy, vecné ceny*/

Ocenení budú súťažiaci, ktorí sa umiestnia na 1. – 3. mieste v každej kategórii. Porota si vyhradzuje právo neudeliť niektorú z cien. Na regionálnom kole môžu byť udelené aj ďalšie ceny – Cena poroty, Ocenenie za originálnu interpretáciu umeleckého textu, Cena Vihorlatského múzea, Ocenenie za výber textu.

**HARMONOGRAM SÚŤAŽE** (predbežný)

**23. október 2024 /**streda**/**

**7.30 – 7.55 hod. –** prezentácia účastníkov

**8.00 – 8.15 hod. –** otvorenie súťaže

**8.20 – 12.30 hod. –** priebeh súťaže

**12.30 – 13.00 hod. –** rozborový seminár pre recitátorov

**13.00 hod. –** vyhlásenie výsledkov súťaže